Prěni raz su předwčerawšim na Wojerowskej Dźěćacej a młodźinskej farmje CSB we Wojerecach dožiwjenski dźeń na temu ryby přewjedli. A ideja wopokaza so jako dobra.
Wojerecy (SiR/SN). Něhdźe 70 dźěći z Łusča, Wojerec, Rakec a Nadrózneje Hrabowki dožiwi wutoru chětro napjaty dźeń na Wojerowskej Dźěćacej a młodźinskej farmje Křesćansko-socialneho kubłanskeho skutka (CSB). Tam wotmě so prěnja „rybowa party“. Na cyłkownje pjeć stacijach su wone eksperimentowali, warili, pjekli, paslili a wězo tež wuknyli.
szl_Latn szl_Latn